પ્રાપ્ત વિગતો મુજબ મોરબીની ભાગોળે આવેલ ભડીયાદ ગામની ગ્રામપંચાયતમાં ફરજ બજાવતા મહિલા તલાટી કમ મંત્રી પોતાની ફરજનું સ્થળ નજીક હોવા છતાં પણ રેગ્યુલર ગ્રામપંચાયત ઘરમાં હાજર રહેતા નથી ઉપરાંત અરજદારોને નાના -નાના કામ માટે પણ અનેક ધક્કા ખવડાવતા હોવાની ચોંકાવનારી ફરિયાદ જિલ્લા વિકાસ અધિકારી એસ. એમ. ખટાણાને કરવામાં આવી છે, આશ્ચર્ય તો એ વાતનું છે કે આ તલાટી સરકારી કામ કાજ માટે પોતાના કોઈ સગાની ઓફિસે અરજદારોને ધક્કા ખાવા મજબુર કરી ખોટી રીતે પરેશાન કરી સોગંદનામાના ખર્ચ કરાવતા હોવાનું પણ ફરિયાદમાં જણાવાયું છે.